After Hours

After Hours on kanadalaisen R&amp;B-laulajan The Weekndin neljäs studioalbumi, joka julkaistiin maaliskuussa 2020 levy-yhtiöiden XOn ja Rebublic Recordsin kautta. Ennen albumin julkaisua, artisti itse vahvisti, että "After Hours" tulisi olemaan tyyliltaan erilainen hänen vuonna 2016 julkaistuun "Starboy"-albumiin verrattuna. Levyllä The Weekndin laajentaa äänimaailmaansa muun muassa vaikutteisiin synthpopista, dreampopista ja uudesta aallosta. Kappaleiden lyriikat taas käsittelevät psykologisia ja julkisuuteen liittyviä teemoja, kuten yksinäisyyttä, itsevihaa ja eskapismia.
Albumilta julkaistiin neljä singleä ”Heartless”, ”Blinding Lights”, ”In Your Eyes” ja ”Save Your Tears”, joista kolme nousi listaykkösiksi useissa maissa sekä myivät platinaa. Albumi sai ylistystä myös kriitikoilta, ja se nousikin US Billboard 200 -listan kärkeen, pysyen siellä neljä viikkoa putkeen. "After Hours" ei jäänyt ainoastaan Yhdysvaltojen sisäiseksi menestykseksi vaan se saavutti huippupaikan myös kahdessakymmenessä muussa maassa, lukuunottaen Suomessa.
Albumin musiikkivideot on ohjannut suomalainen Anton Tammi.
Taustaa ja julkaisu.
Esiintyessään yleisölle marraskuussa 2018, The Weeknd mainitsi, että ""luku 5 tulossa pian"." 12. tammikuuta 2019 artisti paljasti lisää tulevasta projektistaan, kun hän twiittasi "ei enää päiväsaikamusiikkia", joka sai hänen faninsa ja median uskomaan, että projekti olisi jatkoa hänen EP-levylle "My Dear Melanchony". Elokuussa The Weeknd vahvisti, että kyseessä tulisi olemaan uusi albumi. Viiden kuukauden hiljaisuuden jälkeen tulevalta albumilta julkaistiin single "Blinding Lights" ja päivää myöhemmin toinen kappale "Heartless".
Helmikuussa 2020 The Weeknd ilmoitti 48-sekuntia pitkällä teaserilla, että albumin nimeksi tulee "After Hours". Pari päivää tämän jälkeen hän ilmoitti albumin julkaisupäivän, jonka yhteydessä julkaistiin myös albumin nimikkokappale. 17. marraskuuta, viimeisellä viikolla ennen "After Hoursin" julkaisua, The Weeknd jakoi albumin kappalelistan , ja kaksi päivää myöhemmin ilmoitti, että albumi osoitetaan fanille ja XO Podcastin isännälle, Lancelle, joka menehtyi edellisenä yönä. 23. maaliskuuta, kolme päivää virallisen julkaisupäivän jälkeen, julkaistiin myös deluxe-versio, joka sisälsi viisi remixiä.
Seitsemän päivää myöhemmin, "My Dear Melachonyn" kaksoisvuosipäivänä, julkaistiin uudistettu deluxe, joka sisälsi alkuperäisten kappaleiden ja remixien lisäksi kolme uutta bonuskappaletta. Myöhemmin The Weeknd julkaisi EP-levyn nimeltä "After Hours (Remixes)", joka nimensä mukaisesti sisälsi deluxe-version ja yleisölle uusia remixejä.
Vastaanotto.
"After Hours" on kriitikoiden laajasti ylistämä albumi. Metacriticissä albumi on saanut pisteiksi 80/100 perustuen noin 970 arvosteluun ja AnyDecentMusic? laski lukuisten musiikkisivustojen keskiarvoksi 7.7/10.
Candance McDuffie albumia ylisti "Consequence of Soundissa": "sitä myötä kun [The Weeknd] kehittyy, hän jatkaa itsensä uudelleenkeksimistä ja tietää tasan tarkkaan miten saada fanit koukkuun. Ja "After Hours" on todiste siitä, että hän ei ole vielä valmis; itse asiassa hän on vasta aloittelemassa." "Exclaim!"-sivuston Jacob Carey kuvaili "After Hoursia" The Weekndin omaksi versioksi Las Vegasista, jossa "hemmottelua, itsevihaa ja siveettömyyttä ei vain oteta vastaan, vaan siihen myös rohkaistaan." "The Guardianin" kriitikko Michael Craigg kehui albumia, ylistäen sen narratiivin yhteneväisyyttä sekä kappaleiden äänimaailman yhteensopivuutta. NME:n toimittaja Luke Britton nimesi "After Hoursin" "The Weekndin parhaimmaksi albumiksi." David Smyth ylisti "Evening Standardissa" levyn hittisingleä "Blinding Lights""," mutta kritisoi albumia liiallisesta melankoliasta ja siitä, että kappaleiden taso alkaa laskea loppua kohden.
Osa kriitikoista katsoi "After Hoursin" kuvastavan tasapainoa The Weekndin kokeellisemman R&amp;B:n ja kaupallisempien pop-vaikutteiden välillä. Jon Dolan kirjoitti "Rolling Stoneen", että "albumi saavuttaa tasapainon The Weekndin varhaisten EP-levyjen ja "My Dear Melancholyn" synkän melodraaman sekä vuoden 2016 "Starboyn" popmaisuuden välillä." "The Guardianin" Craig huomasi artistin tasapainottavan musiikillisen persoonallisuutensa kahta eri puolta, jonka tuloksena on "ensimmäinen albumi hetkeen, joka tarjoaa selkeän, kokonaisen vision turhauttavan abstraktisuuden sijaan." Variety-lehden toimittaja Jem Aswad kuvaili "After Hoursia" yhdeksi "viime vuosikymmenen menestyneimmistä sävellyksistä, joka testaa innovaatioiden ja kaupallisuuden tasapainoa."
Kappaleet.
Deluxe edition bonuskappaleet.
&lt;li value=15&gt;